Aowa. Ke be ke tla ba botša gore ba ikele ka ge ditaba tša sengwalwa e le tša bonokwane. Kgopolo ya go kwala e tla putswa. Ipotšiše gore: ‘Lebakeng la ka godingwana ga nywaga e lekgolo e fetilego, na batho ba kile ba ba le matla a go fediša batho ba bangwe ka mo go feletšego?’ Eupša ga bjale batho ba diriša matla ao ka go kgoboketša dibetša tša maemo a godimo le go senya tikologo. Go bonagala diphetogo tše dikgolo thekinolotšing tšeo di diregago ka lebelo di šia bokgoni bja batho bja go kwešiša goba go laola ditlamorago tša diphetogo tšeo. Lega go le bjalo, motho ga se yena a dirago phetho ka bokamoso bja lefase goba a bo laolago. Pele ga ge bophelo ka moka bo ka fedišwa mo lefaseng, Modimo o tla tsena ditaba gare gore a fediše bao ba senyago lefase. Ruri se ke seo a se holofetšago!